Xitoy sharqida joylashgan Futszyan viloyatidagi qurilish maydonchalaridan birida sodir bo‘lgan ko‘chki tagida 30 kishi qolib ketdi, deb yozmoqda RIA “Novosti” axborot agentligi. Ushbu voqea mahalliy vaqt bilan tonggi soat 05:00 larda Sanmin orkrugining Taynin uyezdida yuz berdi. Ko‘chki ishchilar yashagan yotoqxonani bosib qolgan. Voqea joyida qutqaruvchilar va politsiyachilar qutqaruv ishlarini olib bormoqdalar, u yerga qutqaruv texnikasi yuborilgan. Qutqaruvchilarning aytishicha, ko‘chkiga hududdagi kuchli yomg‘irlar sabab bo‘lgan bo‘lishi mumkin.